EkBass/fiwiki-20250220-pages-articles huggingface dataset:
USS Cole (DDG-67)

USS Cole on Yhdysvaltain laivaston Arleigh Burke -luokan ohjushävittäjä. == Valmistus == Alus tilattiin Ingalls Shipbuildingilta Pascagoulasta Mississippistä, missä köli laskettiin 28. helmikuuta 1994. Alus laskettiin vesille 10. helmikuuta 1995 kumminaan rouva Lee Perry ja otettiin palvelukseen 8. kesäkuuta 1996 Port Evergladesissa Floridassa. Aluksen motto on "Gloria Merces Virtutis" ("Kunnia on urhoollisuuden palkinto"). == Palvelus == Helmikuusta syyskuuhun 1998 alus kuului Persianlahdella osana lentotukialus USS John C. Stenniksen ympärille koottua laivasto-osastoa. Alus oli elokuusta marraskuuhun 2000 Välimerellä ja Punaisellamerellä osana USS George Washingtonin taisteluosastoa.USS Cole Alukseen tehtiin 12. lokakuuta 2000 Adenin satamassa Jemenissä pommi-isku. Aluksen kylkeen ajettiin räjähteillä kuormattu moottorivene, jolloin kylkeen repeytyi 40 kertaa 60 jalan aukko ja 17 merimiestä sai surmansa. Vaurioitunut alus kuljetettiin 31. lokakuuta norjalaisella SS Blue Martinilla takaisin Yhdysvaltoihin. Palvelukseen alus palasi 19. huhtikuuta 2002 Pascagoulassa. Alus aloitti ensimmäisen tehtävänsä marraskuusta 2003, josta se palasi toukokuussa 2004. Se osallistui toukokuusta heinäkuuhun 2005 BALTOPS-harjoitukseen, josta se palasi Philadelphian kautta Norfolkiin. Alus vieraili Suomessa syksyllä 2009.Kuuluisa sotalaiva USS Cole kelluu Länsisatamassa perjantaihin asti == Lähteet == Luokka:Arleigh Burke -luokan hävittäjät
Günter Wallraff

Günter Wallraff (1. lokakuuta 1942 Burscheid, Saksa) on saksalainen toimittaja ja kirjailija, joka yhteiskunnan epäkohtia paljastaakseen on tehnyt raportteja ja kirjoja esiintymisistään eri rooleissa, kuten somalina, tehdastyöläisenä ja turkkilaisena ”Gastarbeiterina” (vierastyöläisenä). Valepuvussa esiintymisen Wallraff aloitti 1969 kirjoittaessaan teosta 13 unerwünschte Reportagen ("13 juttua, joita ei toivota", ei suom.). Hän kuvailee siinä kokemuksiaan esiintyessään alkoholistina, kulkurina ja kemiantehtaan työntekijänä. Vuonna 1974 Wallraff osoitti mieltä Kreikan sotilasjunttaa vastaan Ateenassa ja hankkiutui tarkoituksellisesti pidätetyksi ilman henkilöpapereita. Pidätettynä häntä kidutettiin, kunnes hän paljasti henkilöllisyytensä, jolloin hänet tuomittiin vankeuteen. Juntan kaaduttua Wallraff vapautettiin. Vuonna 1977 Wallraff palkkautui saksalaisen bulevardilehden Bild-Zeitungin toimittajaksi nimellä "Hans Esser". Kirjoissaan Der Aufmacher ('pääjuttu') Zeugen der Anklage ('syyttäjän todisteet') hän kertoo työskentelystään toimittajana ja kuvaa lehden journalistisia tapoja. Kirjan pohjalta on tehty elokuva Pakotie pimeään (ensi-ilta 1990). Wallraffin teos Ganz unten (suom. Pohjalla) vuodelta 1985 oli Saksan siihen asti myydyimpiä kirjoja. Teosta varten Wallraff esiintyi kahden vuoden ajan saksanturkkilaisena. Vuonna 2009 Wallraff julkaisi kirjan Aus der schönen neuen Welt, jossa hän kertoo kokemuksistaan muun muassa somalialaisena, asunnottomana ja puhelinmyyjänä sekä dokumentin sekä dokumentin Schwarz auf Weiß, jossa hän laittautuu somaliksi ja kiertää Saksaa. ==Syytteet plagioinnista ja Stasi-yhteyksistä== Toimittaja Hermann L. Gremliza väitti vuonna 1987, että osa Wallraffin Bild-Zeitung-aiheisesta kirjasta on tosiasiassa hänen kirjoittamaansa. Wallraff ei ole ottanut julkisuudessa kantaa syytökseen. Wallraffia on myös syytetty toiminnasta Stasin hyväksi. Hampurilaisen tuomioistuimen vuonna 2004 antaman päätöksen mukaan hänestä ei saa käyttää nimityksiä Inoffizieller Mitarbeiter eikä Stasin avustaja. Syytöksiä on esittänyt lähinnä Axel Springer Verlag, joka julkaisee Bild- Zeitungia. ==Suomennetut teokset== *Pohjalla, alkuteos Ganz unten, suom. Hannu Väisänen, Hki : Kirjayhtymä, 214 s., ISBN 951-26-2891-0 *Reportaaseja julkisivun takaa (13 unerwünschte Reportagen), suom. Ulf-Erik Qvickström. Helsinki: Tammi, 1973, 150 s (Teos on koottu reportaaseista, jotka on aikaisemmin julkaistu teoksissa 13 unerwünschte Reportagen ja Neue Reportagen, Untersuchungen und Lehrbeispiele.) ISBN 951-30-2265-X. Sarja: Huutomerkki ==Lähteet== ==Aiheesta muualla== * Virallinen kotisivu * Günther Wallraffin haastattelu * Luokka:Saksalaiset kirjailijat Luokka:Saksalaiset toimittajat Luokka:Vuonna 1942 syntyneet Luokka:Elävät henkilöt
Urmas

Urmas on miehen etunimi, joka esiintyy Suomessa myös sukunimenä. Suomessa nimi on alkujaan talonnimi Turun läänin Koskella. Kun Johannes Linnankoski asui paikkakunnalla jonkin aikaa 1900-luvun alussa, hän antoi Urmas-nimen vuonna 1906 syntyneelle pojalleen sekä myös eräälle kirjoittamassaan näytelmässä Kirot esiintyvälle henkilöllePentti Lempiäinen: Suuri etunimikirja, WSOY 1999, ISBN 951-0-23323-4. Myöhemmin nimi on tullut käyttöön myös Virossa, jossa sielläkin Urmas esiintyy myös paikannimissä. Suomessa etunimi Urmas on vuoden 2019 loppuun mennessä annettu 1 472 henkilölle. Urmaksen nimipäivä on 29. lokakuuta. Sukunimenä Urmas oli helmikuussa 2020 Suomessa yhteensä 64 henkilöllä. == Tunnettuja Urmas-nimisiä == ===Urmas etunimenä=== * Urmas Alender (1953–1994), virolainen laulaja ja lauluntekijä. Kuoli Estonian onnettomuudessa. * Urmas Arumäe (s. 1957), virolainen poliitikko ja ministeri * Urmas Klaas (s. 1971), virolainen poliitikko, Tarton kaupunginjohtaja * Urmas Kruuse (s. 1965), virolainen poliitikko ja ministeri * Urmas Paet (s. 1974), virolainen poliitikko, europarlamentaarikko ja entinen ulkoministeri * Urmas Puhkan (s. 1967), virolainen keraamikko * Urmas Reinsalu (s. 1975), virolainen poliitikko * Urmas Rooba (s. 1978), virolainen jalkapalloilija * Urmas Runolinna (1919–1991), suomalainen tekniikan tohtori ja Oulun yliopiston mekaanisen prosessitekniikan professori * Urmas Sisask (s. 1960), virolainen säveltäjä, muusikko ja tähtitieteen harrastaja * Urmas Vadi (s. 1977), virolainen kirjailija ja toimittaja * Urmas Viilma (s. 1973), Viron evankelisluterilaisen kirkon arkkipiispa vuodesta 2015 ====Kuvitteellisia henkilöitä==== * Urmas Hakkarainen, kuvitteellinen henkilö YLE:n maalaiskomediassa. * Urmas Liljeström, kuvitteellinen henkilö Juice Leskisen kappaleessa ”Dance allergo” albumilta Keskitysleirin ruokavalio * Urmas Viilunk, tv-sarjassa Putous esiintynyt hahmo ===Urmas sukunimenä=== * Heikki Urmas (1935–2013), suomalainen kauppatieteiden tohtori ja tietokirjailija * Henri Urmas (s. 1990), suomalainen salibandyn pelaaja == Lähteet == ==Aiheesta muualla== * Luokka:Etunimet Luokka:Sukunimet Luokka:Koski Tl
Sovintojako

Sovintojako eli sopimusjako on perinnönjako, jonka kuolinpesän osakkaat toimittavat tekemällä keskinäisen sopimuksen. Sovintojako on mahdollinen ilman lisätoimia silloin, kun osakkaat ovat täysivaltaisia eikä kenenkään osuutta ole ulosmitattu.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa III palsta 562. Holhousviranomaisen, jona toimii maistraatti, lupa tarvitaan silloin, kun joku osakas on vajaavaltainen tai hänelle on määrätty edunvalvoja.Laki holhoustoimesta, 34.9 §. Sopimusta nimitetään jakokirjaksi ja se on tehtävä kirjallisena. Asianosaisten on allekirjoitettava sopimus ja kahden esteettömän henkilön on todistettava allekirjoitukset oikeiksi. Jos osakas haluaa vedota perinnönjaossa tapahtuneeseen muotovirheeseen, hänen on nostettava kuuden kuukauden kuluessa moitekanne käräjäoikeudessa. Sovintojaon pätevyyttä ja kohtuullisuutta arvioidaan oikeustoimilain (228/1929) perusteella, sillä tällainen jako on varallisuusoikeudellinen oikeustoimi. Kanne jakosopimusta vastaan on nostettava kohtuullisen ajan kuluessa. Sovintojaon lähikäsitteitä ovat toimitusjako, sovinto-ositus ja toimitusositus. ==Lähteet== ==Kirjallisuutta== * Luokka:Perintöoikeus
Sula (täsmennyssivu)

Sula voi tarkoittaa ainakin seuraavia: *Sula, kunta Norjassa *Sula, Solundin kunnan pääsaari Norjassa *Sula (, ), Dneprjoen sivujoki Ukrainassa *Sula, ruskosuulien suvun tieteellinen nimi *Sula, saaristo Indonesiassa *Sula, Toni Morrisonin romaani vuodelta 1974 *Sula, sukunimenä: ** Hannes Sula (1894–1955), kanadansuomalainen toimittaja ja ammattiyhdistysmies ** Jessica Sula (s. 1994), walesilainen näyttelijä ** Sofia Sula (s. 2002), suomalainen taitoluistelija.
Sovinto-ositus

Sovinto-ositus eli sopimusositus on ositus, jonka osituksen osapuolet toimittavat tekemällä keskinäisen sopimuksen. Se on tehtävä kirjallisesti ja sopimukseen merkitään, mitä omaisuutta se koskee, mitkä velat siinä on otettu huomioon ja millaiseksi ositus on sovittu. Asianosaisten on allekirjoitettava sopimus ja kahden esteettömän henkilön on todistettava allekirjoitukset oikeiksi. Sovinto-osituksen julistamista pätemättömäksi voi vaatia tekemällä osituksen moitteen eli nostamalla käräjäoikeudessa moitekanteen osituksen toista asianosaista vastaan. Kanteen perusteena voi olla sopimuksen muotovirhe. Tuomioistuin arvioi sopimuksen kohtuullisuutta ja pätevyyttä oikeustoimilain (228/1929) ja avioliittolain (234/1929) 103b pykälän perusteella.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa III palstat 562–563. Sovinto-osituksen lähikäsitteitä ovat toimitusositus, sovintojako ja toimitusjako. ==Lähteet== Luokka:Perheoikeus
Tiirat (suku)

Tiirat (Sterna) on lokkien heimoon kuuluva rantalintusuku. Tiirojen sukuun kuuluu BirdLife Suomen mukaan kolmetoista lajia. Lajimäärä vaihtelee eri lähteissä. Aiemmin tiirojen sukuun kuului huomattavasti enemmän lajeja, mutta lajeja on sittemmin sijoitettu uusin sukuihin, nokitiiroihin, pikkutiiroihin, mustatiiroihin ja isotiiroihin.Gochfeld, M., Burger, J., de Juana, E. & Garcia, E.F.J: South American Tern (Sterna hirundinacea). Teoksessa == Tiiroihin kuuluvia lajeja == * Arabiantiira (Sterna repressa) * Eteläamerikantiira (Sterna hirundinacea) * Eteläntiira (Sterna vittata) * Hopeatiira (Sterna forsteri) * Jokitiira (Sterna aurantia) * Kalatiira (Sterna hirundo) * Kerguelenintiira (Sterna virgata) * Lapintiira (Sterna paradisaea) * Mustaniskatiira (Sterna sumatrana) * Mustanokkatiira (Sterna striata) * Mustavatsatiira (Sterna acuticauda) * Rengasnokkatiira (Sterna trudeaui) * Ruusutiira (Sterna dougallii) == Lähteet == * === Viitteet === == Aiheesta muualla == *ITIS: Sterna *Euroopan harvinaisuuskomiteoiden liiton (AERC) suositus, heinäkuu 2010 Luokka:Tiirat
Toimitusjako

Toimitusjako on perinnönjako, jonka suorittaa tuomioistuimen määräämä pesänjakaja. Se on pakollinen toimi silloin, kun joku kuolinpesän osakas sitä vaatii tai kun jonkun osakkaan osuus on ulosmitattu pesästä. Pesänjakajan määrää hakemuksen perusteella vainajan viimeisen kotipaikan käräjäoikeus. Pesänjakaja pyrkii siihen, että pesän osakkaat voisivat sopia perinnönjaon toimittamistavasta. Siltä osin toimitusjako muistuttaa kuolinpesän osakkaiden keskenään suorittamaa perinnönjakoa. Pesänjakajan päätöstä nimitetään jakokirjaksi. Jos pesän osakas on tyytymätön päätökseen ja haluaa moittia sitä, hänellä on kuusi kuukautta aikaa nostaa moitekanne tuomioistuimessa.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa III palsta 627. Toimitusjaon lähikäsitteitä ovat sovintojako, toimitusositus ja sovinto-ositus. ==Lähteet== ==Kirjallisuutta== * Luokka:Perintöoikeus
Coloradonvuoripeippo

Coloradonvuoripeippo (Leucosticte australis) on Yhdysvalloissa Coloradon osavaltion vuoristoseuduilla elävä peippoihin kuuluva varpuslintu. == Koko ja ulkonäkö == Kooltaan coloradonvuoripeippo on noin 16 cm. Coloradonvuoripeippokoiraan selkä ja rinta ovat väritykseltään kanelinruskeat. Päälaki on niitä tummemman ruskea. Koiraan vatsa, perä ja pyrstö ovat väriltään vaaean ruusunpunaiset. Siivet ovat ruskean, mustan, valkoisen ja punaisen kirjavat. Koiras eroaa ruusuvuoripeiposta (Leucosticte tephrocotis) ja mustavuoripeiposta (Leucosticte atrata), joilla on harmaa päälaki. Mustavuoripeippo on myös yleisväritykseltään tummempi. Coloradonvuoripeippo on vaaleamman ruskea kuin koiras, ja höyhenpuvun punainen väri ei erotu yhtä selvästi kuin koiraalla. == Levinneisyys ja elinympäristö == Coloradonvuoripeippoa tavataan ainoastaan Kalliovuorten Coloradon osavaltioon kuuluvilta alueilta. Lajin elinympäristöä ovat korkealla puurajan läheisyydessä sijaitsevat ruohikot, pensaikot, kivikot ja jopa jäätiköt. Laji on sopeutunut hyvin kylmyyteen ja selviytyy jopa –35 °C lämpötiloissa. Talveksi linnut kuitenkin siirtyvät hieman alemmas noin 2 600 metrin korkeuteen merenpinnasta. Talvisin laji voi muodostaa sekaparvia ruusu- ja mustavuoripeippojen kanssa. Laji luokitellaan erittäin uhanalaiseksi. == Ravinto == Coloradonvuoripeipon ravinto koostuu suurelta osin siemenistä, joita se etsii tundralta, pensaikoista ja kivikoista. Lisäksi laji syö jäätyneitä hyönteisiä, joita se etsii jäätiköiltä. Laji selviää hyvin kylmästä talvesta, jos lumi ei peitä kaikkia maassa olevia siemeniä. == Pesintä == Coloradonvuoripeipot tekevät pesänsä puurajan yläpuolelle kivikkoon tai luoliin. Pesä rakennetaan mudasta, ruohoista sekä juurista. Pesimäkauden aikana samalla parilla on yleensä yksi poikue, mutta pesinnän epäonnistuessa naaras voi munia toisenkin kerran. == Lähteet == Luokka:Peipot Luokka:Uhanalaiset linnut
Toimitusositus

Toimitusositus on ositus, jonka suorittaa käräjäoikeuden määräämä pesänjakaja. Se on muuten tuomioistuimesta riippumaton yksityinen ja vapaamuotoinen toimitus. Pesänjakaja pyrkii aikaansaamaan osapuolten kesken sopimuksen osituksen toimittamistavasta. Hänellä on enemmän aineelliseen prosessinjohtoon liittyvää valtaa johtaa toimitusta kuin tuomioistuimella. Toimitusosituksen käytännön suorittaminen muistuttaa tuomioistuinmenettelyä esimerkiksi siinä, että pesänjakaja voi kuulla todistajia, tosin ilman valan velvoitetta. Pesänjakajan ratkaisua nimitetään osituskirjaksi. Jos osituksen osapuoli on tyytymätön päätökseen ja haluaa siihen muutosta, hän voi tehdä osituksen moitteen kuuden kuukauden kuluessa nostamalla käräjäoikeudessa osituksen moitekanteen osituksen toista asianosaista vastaan.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa III palsta 629. Toimitusosituksen lähikäsitteitä ovat sovinto-ositus, sovintojako ja toimitusjako. ==Lähteet== ==Kirjallisuutta== * Luokka:Perheoikeus
HMAS Brisbane (1915)

HMAS Brisbane oli Australian kuninkaallisen laivaston Sydney-luokan kevyt risteilijä. == Valmistus == Alus tilattiin Sydneystä Cockatoo Islandin telakalta, missä köli laskettiin 25. tammikuuta 1913. Alus laskettiin vesille 30. syyskuuta 1915 kumminaan pääministeri Andrew Fisherin puoliso ja otettiin palvelukseen 31. lokakuuta 1916. == Palvelus == Alus lähti 13. joulukuuta 1916 Sydneystä Välimerelle ja saapui 4. helmikuuta 1917 Maltalle, missä ollessaan se ei ottanut osaa taistelutoimiin. Alus siirrettiin Intian valtamerelle etsimään saksalaisia saarronmurtajia Wolfia ja Seeadleria, mistä vapauduttuaan se palasi Australian vesille. Brisbane lähti 30. lokakuuta 1918 Fremantlesta Britteinsaarille. Matkan aikana astui aselepo voimaan päättäen sotatoimet 11. marraskuuta. Alus pysähtyi Välimerelle ja jatkoi kuukautta myöhemmin matkaa saapuen tammikuussa 1919 Portsmouthiin, missä se siirrettiin telakalle. Palvelukseen palattuaan alus lähti 17. huhtikuuta Australiaan ja saapui 27. kesäkuuta Sydneyyn. Alus oli lähinnä lähivesillä, kunnes se siirrettiin reserviin 4. elokuuta 1922. Alus palautettiin 14. huhtikuuta 1923 palvelukseen Sydneyssä. Alus teki laivastovierailun Singaporeen ja alusvaihdon vuoksi se oli osan aikaa Kiinan asemalla, josta se palasi 30. elokuuta 1925. Alus siirrettiin reserviin 7. lokakuuta. Brisbane palautettiin 17. marraskuuta Sydneyssä palvelukseen koululaivana. Aluksen kotisatamaksi oli määrätty Flindersin varikko, kunnes se poistettiin palveluksesta 30. lokakuuta 1926 telakalle siirron vuoksi. Alus palasi palvelukseen koululaivana 22. tammikuuta 1929, kunnes se siirrettiin C-luokan reserviin 16. elokuuta 1929 ja edelleen 1. joulukuuta 1930 E-luokan reserviin. Alus palasi palvelukseen 2. huhtikuuta 1935, jolloin sen miehistöksi asetettiin palvelukseen otettavan HMAS Sydneyn miehistö. Alus purjehti Portsmouthiin, jossa se poistettiin palveluksesta 24. syyskuuta 1935 miehistön siirtyessä Sydneylle. Se myytiin 19 125 punnalla romutettavaksi kesäkuussa 1936 Thomas W. Ward and Companylle Sheffieldiin. == Lähteet == * ===Viitteet=== Luokka:Australian laivaston Town-luokan risteilijät (1910) Luokka:Australialaiset ensimmäisen maailmansodan risteilijät
Suurinta elämässä

Suurinta elämässä voi viitata seuraaviin elokuviin: *Suurinta elämässä (Heroes for Sale), William A. Wellmanin ohjaama yhdysvaltalainen elokuva vuodelta 1933 *Suurinta elämässä (Roughly Speaking), Michael Curtizin ohjaama yhdysvaltalainen elokuva vuodelta 1945 *Suurinta elämässä (Imitation of Life), Douglas Sirkin ohjaama yhdysvaltalainen elokuva vuodelta 1959 *Breaking the Waves, Lars von Trierin ohjaama elokuva vuodelta 1996
Malibu-jengi

Malibu-jengi (Malibu’s Most Wanted) on yhdysvaltalainen komediaelokuva vuodelta 2003. Se kertoo Kalifornian kuvernööriksi pyrkivästä Bill Gluckmanista (Ryan O'Neal) ja hänen rap-uraa aloittelevasta pojastaan Bradley ”B-Rad” Gluckmanista (Jamie Kennedy). == Näyttelijät == Lähde: Viitattu 20.6.2022. == Lähteet == == Aiheesta muualla == * Luokka:Yhdysvaltalaiset komediaelokuvat Luokka:Vuoden 2003 yhdysvaltalaiset elokuvat Luokka:John Whitesellin ohjaamat elokuvat
Ruskotiirat

Ruskotiirat (Anous) on tiirojen heimoon kuuluva rantalintusuku. Ruskotiirojen sukuun kuuluu BirdLifen mukaan kolme lajia. == Ruskotiiroihin kuuluvia lajeja == * Pikkuruskotiira (Anous tenuirostris) * Ruskotiira (Anous stolidus) * Tummaruskotiira (Anous minutus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Anous Luokka:Tiirat
Pyry Mikkola

Pyry Mikkola (s. 1961) on suomalainen viulisti. Vuonna 1980 hän sijoittui kuudenneksi Jean Sibelius -viulukilpailussa. Hänet on palkittu myös Kuopion viulukilpailussa (jakoi voiton Kaija Saariketun kanssa 1980) ja kansainvälisessä Wieniawski-kilpailussa Puolassa.Konsertti Virolahden kirkossa, solistina Pyry Mikkola Virolahden Srk 2004 == Lähteet == == Aiheesta muualla == *Äänitearkisto Luokka:Suomalaiset viulistit Luokka:Vuonna 1961 syntyneet Luokka:Elävät henkilöt
Tyrmäystipat

Tyrmäystipat on yhteisnimitys lamauttaville aineille, joita lisätään esimerkiksi alkoholijuomaan. Niitä käytetään muun muassa raiskauksen, muun seksuaalisen hyväksikäytön tai ryöstön apuvälineenä. Tyrmäystipan vaikutus on useimmiten huumaava ja sekaannuttava, joskus jopa tainnuttava. Tyrmäystippoina käytetään muun muassa erilaisia lääke- ja huumausaineita, kuten flunitratsepaamia, gammahydroksivoihappoa jaNorjalainen taideopiskelija tarjosi vieraille tyrmäystippoja näyttelynsä avajaisissa Helsingin Sanomat 27.5.2009. tetrytsoliinia. Huumaaminen on rangaistavaa, vaikka tapaukseen ei liittyisi muuta rikosta. Poliisin tietoon tyrmäystippatapauksia tulee arvioiduista tapauksista vain pieni osa. Tapausten selvittäminen on ongelmallista, koska tyrmäämistarkoituksessa käytetyt aineet poistuvat verestä nopeasti. Osa poliisin tietoon tulleista harvoista tyrmäystippaepäilyistä on osoittautunut voimakkaaksi humalaksi ilman muita tekijöitä. ==Käyttötapa== Tyrmäystippoja lisätään useimmiten vartioimatta jätettyyn alkoholijuomaan. Palattuaan esimerkiksi vessakäynniltä tai tupakoimasta juoman omistaja nauttii juomansa ja humaltuu epätavallisen nopeasti. Tyrmäystipat voivat aineesta riippuen aiheuttaa tajunnan menetystä, verenpaineen laskua ja oksentelua. ==Lähteet== ==Aiheesta muualla== *Tyrmäystipat vaiettu ongelma – uhrit ilmoittavat asiasta harvoin poliisille Yle 14.8.2015. *Tyrmäystipat – urbaani legenda vai hengenvaara? MTV3 16.6.2010. *Colombian Devil's Breath: dokumentti skopolamiinin käytöstä tyrmäysaseena * Vaarallisten tyrmäystippojen saatavuutta tiukennettava Yle 15.10.2002 Luokka:Päihteiden käyttö Luokka:Rikollisuus
X.500

X.500 on hakemistopalvelun protokolla. Sen yksinkertaistettu vaihtoehto on Lightweight Directory Access Protocol eli LDAP. Se on CCITT:n (nyk. ITU) alun perin 1980-luvulla kehittämä, OSI-malliin pohjautuva hakemistostandardi. X.509 hakemistopalvelun osat hallinnoivat tietoa erilaista objekteista kuten organisaatiosta, ihmisistä ja laitteista. X.500 –hakemistopalvelu tarjoaa palveluja joiden avulla on mahdollista hakea tietoa sen sisältämistä objekteista nimen perusteella tai etsiä tietoa. Objekteja säilytetään X.500 –hakemistopalvelun tietokannassa (DIB, Directory Information Base), ja ne järjestetään puumaisen rakennehierarkian mukaan. Jokaiseen objektiin liittyy joukko attribuutteja, joilla tietoa voidaan yksilöidä ja tarkentaa. ==Versiot== Viimeisin versio standardista on versio 10/19, joka tuli voimaan 14.10.2019. X.500-standardisarjassa on useita muitakin standardeja, kuten esimerkiksi varmenteissa käytettävä X.509-standardi. ==Lähteet== Luokka:ISO Luokka:Tietotekniikka
Peuravuono (kylä)

Peuravuono (myös Kokko) oli kylä Suomeen vuosina 1920–1944 kuuluneen Petsamon kunnan pohjoisosassa, Neuvostoliitolle sodan jälkeen luovutetulla alueella. Peuravuono sijaitsi Jäämeren rannikolla olevan Peuravuonon pohjukassa. Valtioneuvoston vuonna 1930 vahvistaman Petsamon uuden kyläjaon mukaan Peuravuonon alue tuli kuulumaan Vuonokylään. Peuravuonosta johti polku Trifonajärven rannalle Trifonan kylän pohjoispuolelle. Petsamon ensimmäisessä koulupiirijaossa vuonna 1921 Peuravuono kuului Parkkinan koulupiiriin. Vuonna 1927 Parkkinan koulupiirin pohjoisosasta muodostettiin Vuonokylän koulupiiri, johon Peuravuonokin kuului. Peuravuonon alueella toimi lyijykaivos vuosina 1875–1909. == Väestö == Vuoden 1929 henkikirjoituksen mukaan Peuravuonossa oli seitsemän asukasta, jotka kaikki olivat suomalaisia. Asukasluvun kehitys: *11 (1921)Onnela 1999, s. 107–108 *7 (1925) *7 (1929) *6 (1930) *4 (1935) Vuoden 1935 jälkeen Peuravuonon asukkaat laskettiin Vuonokylän yhteyteen. == Lähteet == * ===Viitteet=== Luokka:Petsamon kylät
Jenny Pajunen

Jenny Maria Pajunen (30. heinäkuuta 1909 Valkeala – 11. maaliskuuta 1978 Helsinki) oli suomalainen vasemmistolaisessa työväenliikkeessä toiminut ompelija, toimittaja ja kirjailija. Jenny Pajunen kiinnostui politiikasta kotelotehtaassa työskennellessään. Hän meni naimisiin SKP:hen kuuluneen Paavo Pajusen kanssa, keräsi rahaa Vankien Apu -järjestölle sekä oli mukana lausuntakuorossa ja Helsingin Työväen Näyttämöllä. Paavo Pajusen lähdettyä vapaaehtoisena Espanjan sisällissotaan Jenny Pajunen oli perustamassa Espanjaan lähteneiden omaisten huoltoyhdistystä. Myös Jenny olisi halunnut lähteä Espanjaan, mutta SKP ei halunnut lähettää naisia sotimaan. Myöhemmin hän julkaisi Paavon Espanjasta lähettämiä kirjoituksia muistelmateoksessa Espanja, sinä nuoruutemme. Vuonna 1940 Jenny Pajunen oli Soihtu-lehden toimistonhoitajana. Talvisodan alettua rintamalle viety Paavo Pajunen loikkasi Neuvostoliiton puolelle ja Jenny Pajunen pidätettiin ja vietiin turvasäilöön. Sodan jälkeen Jenny Pajunen toimi lehti- ja radiotoimittajana, kirjoitti pakinoita ja julkaisi myös muutamia kirjoja. == Teoksia == * Mitään unohtamatta, romaani. Kansankulttuuri, Helsinki 1962 * Työvoitto : yksinäytöksinen näytelmä : monologi ja 2 kuvaelmaa. Kulttuurityön keskuksen näytelmiä. Kulttuurityön keskus, Helsinki 1963 * Kaikki se voittaa. Gummerus 1973 * Espanja, sinä nuoruutemme, valokuvat Kaj Lindqvist ym. Gummerus 1976 == Lähteet == * * Hanne Koivisto : Vaikuttajanaisia, muusia ja avustajia: Suomalaisen vasemmistoälymystön naiset 1930-luvulla ja sotavuosina, Ennen ja nyt – Historian tietosanomat 2/2002 Luokka:SKP:ssä (1918–1990) vaikuttaneet henkilöt Luokka:Suomalaiset toimittajat Luokka:Suomalaiset kirjailijat Luokka:Vuonna 1909 syntyneet Luokka:Vuonna 1978 kuolleet
Johannes Hevelius

Johannes Hevelius, (1611 – 1687) oli puolalainen tähtitieteilijä ja poliitikko. Hän toimi Gdańskin pormestarina ja kaupunginvaltuutettuna. Heveliusta pidetään yhtenä 1600-luvun merkittävimmistä tähtitieteilijöistä. Hän ihaili Tyko Brahea, ja nimesi oman observatorionsa Sternenburgiksi Tyko Brahen Stjerneborgin mukaan. Hevelius opiskeli Hollannissa Leidenin yliopistossa. Hän kartoitti ja nimesi Kuun pinnanmuotoja sekä monia tähdistöjä. Vuonna 1663 Hevelius avioitui Elzbieta Koopmannin kanssa. Vaimo auttoi miestään tämän tutkimuksissa. Heveliuksen pääteos on tähtikartasto Firmamentum Sobiescianum sive Uranographia, joka julkaistiin vaimon viimeistelemänä Heveliuksen kuoleman jälkeen vuonna 1690. Siinä on tiedot yli 1500 tähden sijainnista ja kirkkaudesta. Heveliuksen suurimman kaukoputken polttoväli oli peräti 45 metriä. == Heveliuksen nimeämiä tähdistöjä == Näitä tähdistöjä kutsutaan edelleen Heveliuksen antamilla nimillä: * Ilves * Kettu * Kilpi * Sekstantti * Sisilisko * Pieni Leijona == Lähteet == == Aiheesta muualla == * Luokka:Puolalaiset tähtitieteilijät Luokka:Vuonna 1611 syntyneet Luokka:Vuonna 1687 kuolleet
Tuhkatiirat

Tuhkatiirat (Procelsterna) on tiirojen heimoon kuuluva rantalintusuku. Tuhkatiirojen sukuun kuuluu BirdLifen mukaan kaksi lajia. Joissain lähteissä suvun lajimäärä poikkeaa edellä mainitusta. == Tuhkatiiroihin kuuluvia lajeja == * Tuhkatiira (Procelsterna cerulea) * Vaaleatuhkatiira (Procelsterna albivitta) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Procelsterna Luokka:Tiirat
Vouvatusjärvi

Vouvatusjärvi (, ) on järvi Paatsjoen vesistössä Venäjän ja Norjan rajalla. Venäjän puoleinen osa kuuluu Petsamon piirin Nikelin kuntaan ja Norjan puoleinen osa Finnmarkin läänin Etelä-Varangin kuntaan. Suurin osa järvestä sijaitsee Norjan puolella. Venäjälle kuuluva itäosa oli osa Suomelle kuulunutta Petsamon kuntaa vuosina 1920-1944. Järven pinta on 40 metriä merenpinnan yläpuolella ja Paatsjoki virtaa järven läpi. Järven länsipuolella kohoaa Lyngklumpen ja itäpuolella 357 metriä korkea Kalkupää. Ivalosta Petsamoon johtava entinen Jäämerentie kulkee järven itäpuolitse. Järven Norjan puoleisella rannikolla sijaitsevat Nesheim, Skogly, Hauge ja Skoktun -nimiset kylät. Järven itärannalla sijaitsi Suomen aikana Vouvatusjärven kylä, mutta se on nykyisin autio. == Lähteet == Luokka:Paatsjoen alaosan alue (Norjan tai Venäjän puolella)‎ Luokka:Norjan järvet Luokka:Petsamon järvet Luokka:Etelä- Varanki Luokka:Norjan ja Venäjän raja
Fokaalinen nodulaarinen hyperplasia

Fokaalinen nodulaarinen hyperplasia (FNH) on hyvänlaatuinen, useimmiten oireeton maksamuutos, maksan hyperplasia. Leikkaushoitoa tarvitaan sen kohdalla hyvin harvoin. Leikkaukseen voidaan ryhtyä, jos on oireita tai kasvain käyttäytyy epätavallisesti, kuten kasvaa nopeastiFocal nodular hyperplasia: what are the indications for resection?. Oireilleilla potilailla on esiintynyt ylävatsan kipuja. Kasvaintyyppi on huomattavasti tavallisempi naisilla kuin miehillä. FNH:n yhteydessä näkyy keskellä muutosta tähtimäinen arpi ja vahva perifeerinen verisuoniproliferaatio. Muutoksella on usein yhteys nivelreumaan ja Feltyn oireyhtymään.Duodecim-lehti == Lähteet == Luokka:Maksan sairaudet Luokka:Kasvaimet
Tower 185

Tower 185 on vuonna 2011 valmistunut 55-kerroksinen ja 200 metriä korkea pilvenpiirtäjä, joka sijaitsee Frankfurt am Mainissa, Saksassa. Tower 185 on Main Towerin ohella Saksan neljänneksi korkein kerrostalo. Tower 185 on yksi Europaviertel -yrityspuiston neljästä rakennuksesta. Rakentamisesta vastaavana yrityksenä toimii PricewaterhouseCoopers. == Lähteet == == Aiheesta muualla == Luokka:Frankfurt am Mainin pilvenpiirtäjät
Mikko Simonen

Mikko Simonen (5. lokakuuta 1860 Vesanto – 11. huhtikuuta 1931 Pielisensuu) oli suomalainen opettaja ja runoilija. Hän käytti nimimerkkiä M. Simo. Simosen vanhemmat olivat talollinen Otto Simonen ja Catrina Korhonen. Hän valmistui kansakoulunopettajaksi Sortavalan seminaarista 1887. == Teoksia == * Kipunoita ja katkelmia salolieden ääressä, runoja. Tekijä, Kettuvaara 1905 (nimimerkillä M. Simo) == Lähteet == * * Pohjoissavolaisen kaunokirjallisuuden bibliografia : Mikko Simonen * Pohjoiskarjalaisten nykykirjailijoiden matrikkeli : Mikko Simonen Luokka:Suomalaiset runoilijat Luokka:Vuonna 1860 syntyneet Luokka:Vuonna 1931 kuolleet
Alkoholiaistiharhaisuus

Alkoholihallusinoosi eli alkoholiaistiharhaisuus on alkoholin liiallisen pitoisuuden elimistössä tai yleisemmin sen jatkuvan käytön nopean lopettamisen laukaisema väliaikainen psykoosi. Se puhkeaa usein alkoholinkäytön lopettamisen tai vähentämisen jälkeen alkoholiriippuvaisella. Sen oireina ovat pääasiassa elävän tuntuiset aistiharhat. Hallusinoosiin ei kuulu deliriumia, mutta joskus sen yhteydessä esiintyy harhaluuloja. == Katso myös == * Delirium tremens == Aiheesta muualla == * Duodecim-lehti: Alkoholiin liittyvät mielenterveyden häiriöt Luokka:Alkoholismi Luokka:Psyykkiset sairaudet ru:Алкогольные психозы#Алкогольные галлюцинозы
HMAS Brisbane

HMAS Brisbane on ollut kolmen Australian laivaston sotalaivan nimenä: *HMAS Brisbane (1915), Sydney-luokan kevyt risteilijä *HMAS Brisbane (D 41), Perth- luokan ohjushävittäjä *HMAS Brisbane (DDG 41), Hobart-luokan ohjushävittäjä.
Il piccolo Marat

Il piccolo Marat on Pietro Mascagnin kolminäytöksinen ooppera (dramma lirico) Giovacchino Forzanon librettoon.Mascagni.org Se esitettiin ensi kertaa 2. toukokuuta 1921 Rooman Teatro Costanzissa. Kapellimestarina toimi säveltäjä itse ja nimiroolin tulkitsi tenori Hipólito Lázaro. == Lähteet == Luokka:Pietro Mascagnin teokset Luokka:1920-luvun musiikkiteokset Luokka:Italiankieliset oopperat
Henrik Gabriel Krusberg

Henrik Gabriel Krusberg (15. maaliskuuta 1779 Huittinen – 1824 jälkeen) oli suomalainen pappi ja virsirunoilija. Krusbergin vanhemmat olivat Huittisten kappalainen Henrik Krusberg, "juoppo ja epäsopuinen kirkkoherrojen kanssa", ja Kristina Betulin. Hän kävi Porin triviaalikoulua ja pääsi ylioppilaaksi Turussa 1795. Krusberg valmistui filosofian kandidaatiksi 1800 ja maisteriksi 1802. Papiksi hänet vihittiin Pietarissa 1803. Krusberg toimi kirkkoherran apulaisena Tuutarissa Inkerissä 1803 ja Toksovassa 1804. Hän oli Haminan piirikoulun latinan, historian ja maantiedon opettajana 1805–1811 ja sitten Glückstalin vastaperustetun saksalaisen seurakunnan pastorina Etelä-Venäjällä 1811–1816. Hänet erotettiin tästä virasta koska hän ”vahingoitti seurakuntaa käyttäytymisellään enemmän kuin hyödytti sitä oppineilla saarnoillaan”. Krusberg asui tämän jälkeen luultavasti Viipurissa ainakin vielä 1821. Odessan luterilaisen seurakunnan kirkkoherrana hän toimi vuoden 1824 tienoilla. Krusberg julkaisi myös omalla nimellään tai nimensä alkukirjaimiä käyttäen 1821 Laulun Suomen Tyttärille opiksi, neuvoksi ja varoitukseksi sekä saksasta suomentamansa virren ”Uskon sanat” ja suomennoksen J. D. Valeriuksen runosta, arkkiveisusta ”Tålamodet” (”Kärsivällisyys”)Kärsivällisyys: oikean kristityn erinomainen avu ja arvo Finna.fi, viitattu 6.2.2023. Ruben Nirvi arvelee, että juuri Krusberg olisi ollut se tuntemattomaksi jäänyt henkilö, joka lähetti 150 virsitekstiä uskonpuhdistuksen 300-vuotisjuhlan yhteydessä 1817 perustetun arkkipiispa Jacob Tengströmin johtaman virsikirjakomitean järjestämiin uusien virsien laatimiskilpailuihin. Peräti 123 niistä päätyi korjattuna Tengströmin vuonna 1836 julkaisemaan kokoelmaan Uusia virsiä.R. Nirvi: Kuka oli v. 1836 ilmestyneiden »Uusien Virsien» 123:n virren sepittäjä X? s. 6–7. Suomi 22.9.1932 NO 13. Virsiin, joista 46 oli alkuperäistä, kuuluivat nykyisen virsikirjan virret 540 ”Aurinko armas valollansa” ja 133 ”Halleluja! Nyt ylistys, kunnia, voima, väkevyys”. Virsien sisältö ja sanamuodot osoittavat Krusbergin olleen lähellä herännäisiä. == Lähteet == * * * Sivu 414. * Suomen evenkelis-luterilaisen kirkon virsikirja : Virsi 540 Aurinko armas valollansa * Suomen evenkelis-luterilaisen kirkon virsikirja : Virsi 133 Halleluja! Nyt ylistys, kunnia, voima, väkevyys ===Viitteet=== Luokka:Suomen evankelis- luterilaisen kirkon papit Luokka:Suomalaiset runoilijat Luokka:Inkerin kirkon papit Luokka:Vuonna 1779 syntyneet Luokka:Vuonna 1824 kuolleet
Onyx

Onyx voi tarkoittaa seuraavia asioita: * M/S Onyx, entinen suomalainen autolautta * Onix, Pokémon-hahmo * ONYX - hip hop yhtye * Onyksi, mineraali (englanniksi Onyx) * Onyx Grand Prix, Formula 1 -talli * Onyx (joki), joki Etelämantereella * Onyx (kuuntelujärjestelmä), Sveitsin tiedustelupalvelun kuuntelujärjestelmä * SGI Onyx, Silicon Graphicsin 1990-luvulla valmistama tietokone * Onyx von Trollenberg, hahmo Trollz-animaatiosarjassa ;Britannian kuninkaallinen laivasto * HMS Onyx (1808), Cherokee-luokan 10-tykkinen prikisluuppi * HMS Onyx (1822), Cherokee-luokan 10-tykkinen prikisluuppi * HMS Onyx (1845), yhteysalus * HMS Onyx (1856), Cheerful-luokan tykkivene * HMS Onyx (1892), torpedotykkivene * HMS Onyx (J221), Algerine-luokan miinanraivaaja * HMS Onyx (S21), Oberon-luokan sukellusvene.
Familiaalinen adenomatoottinen polypoosi

Familiaalinen adenomatoottinen polypoosi eli FAP on APC- tai MUTYH-geenin mutaation aiheuttama perinnöllinen polyyppisairaus. Sairastuneen paksusuoleen kehittyy runsaasti aluksi hyvänlaatuisia kasvaimia, jotka lopulta muuttuvat pahanlaatuisiksi ja aiheuttavat siten suolisyövän. Polyyppien merkkinä saattaa olla veri ulosteessa. Pahanlaatuiseksi muututtuaan sairaus voi aiheuttaa muun muassa laihtumista ja suolen toiminnan muutoksia. Etäpesäkkeitä voi kehittyä maksaan tai muualle. Kun sairaus johtuu APC-geenin mutaatiosta, se periytyy autosomissa dominantisti. MUTYH-geenin mutaation aiheuttamana se periytyy autosomissa resessiivisesti. Sairaus johtaa syöpään keskimäärin 39 vuoden iässä, mutta taudista tavataan myös muotoa, jossa polyyppien ja syövän kehittyminen viivästyy. Tällöin potilas sairastuu syöpään keskimäärin 55-vuotiaana.Genetics Home Reference Syöpä estetään paksu- ja peräsuolen poistolla.Syöpäjärjestöt Hoitamaton FAP johtaa lähes varmasti syövän kehittymiseen.Familial Adenomatous Polyposis == Katso myös == * Gardnerin oireyhtymä * Perinnöllinen ei-polypoottinen paksusuolisyöpä == Lähteet == Luokka:Perinnölliset sairaudet Luokka:Ruoansulatuselinten sairaudet Luokka:Syöpätaudit
Ordre des Palmes académiques

Ordre des Palmes académiques on ranskalainen ritarikunta, jonka kunniamerkin Ranskan valtio myöntää tunnustuksena opetus- ja akateemisten alojen edustajille. Ritarikunnan on perustanut Napoleon I, ja se myönnettiin alkuun Pariisin yliopiston opettajille. Vuodesta 1866 alkaen arvonimi on voitu myöntää muidenkin ammattikuntien edustajille ja ulkomaalaisille. Ordre des Palmes académiques -arvonimeä myönnetään kolmessa luokassa: * komentaja * upseeri * ritari Ritariksi nimettävän täytyy olla vähintään 35-vuotias. Upseeriksi voidaan korottaa aikaisintaan viisi vuotta ritariksi nimittämisen jälkeen ja komentajaksi aikaisintaan viisi vuotta tämän jälkeen. Ylennyksiä jaetaan vuosittain tammikuun 1. tai kesäkuun 14. päivänä. Luetteloa arvonimen saaneista suomalaisista ylläpitää Amopa Finlande (Amopa < Association des Membres de l'Ordre des Palmes Académiques). Kunniamerkki on myönnetty muun muassa Yleisradion toimittajalle Sini Sovijärvelle työstä ranskan kielen ja ranskalaisen kulttuurin hyväksi. ==Lähteet== ==Aiheesta muualla== * Amopa Finlande -järjestön luettelo suomalaisista arvonimen saaneista Luokka:Ranskalaiset ritarikunnat
Kauppakeskus Akseli

Kauppakeskus Akseli on Mikkelissä Savilahden kaupunginosassa Hallitustorin luoteiskulmalla sijaitseva kauppakeskus. Siellä palvelee 30 liikettä. Liiketilaa on yli 12 000 neliömetriä. Akseli on valittu jo kahdesti Vuoden kauppakeskukseksi. Akselin alakerrasta on suora yhteys Mikkelin Toriparkkiin, yläkerrasta pääsee suoraan Akselin Kattoparkkiin. ==Liikkeet== * Babo Barber * Click Shoes * Cow Irishish bar * DNA Kauppa * Dressmann * Elisa * Espresso House * Heinäsaaren * Jack & Jones * Kahvila Sitruunapisara * Keilakukko Mikkeli * Kekäle * Kultajousi * Kuplas * Lindex * Luckiefun’s sushibuffet * Luhta * Mikkelin taidemuseo * New Yorker * Nordea * Normal * Omega Apteekki * Paperikuu * Ramin konditoria * Scandic Hotelsin ravintola Bord * Rax Pizzabuffet * Scandic Mikkeli -hotelli * Specsavers * Synsam * Teatteriravintola Ilo == Muut palvelut == * Waltti-itsepalveluautomaatti == Lähteet == * https://www.kauppakeskusakseli.fi/ === Viitteet === Akseli Luokka:Savilahti (Mikkeli)
Living in America

__NOTOC__ Living in America on The Soundsin esikoisalbumi, joka julkaistiin 11. marraskuuta 2002. == Kappaleet == # # # # # # # # # # # # == Arvostelut == * AllMusic: AllMusic review * Soundi: Soundi: Levyarvio == Lähteet == == Aiheesta muualla == * Living in America discogs.com -sivustolla Luokka:Vuoden 2002 esikoisalbumit Luokka:The Soundsin albumit
Pentti Koskinen

Pentti Pauli Ilmari Koskinen (24. heinäkuuta 1943 Jyväskylä – 8. maaliskuuta 2023 Espoo)Kuolinilmoitus. Helsingin Sanomat 2.4.2023, s. B 26. oli suomalainen uimahyppääjä. Koskinen edusti Suomea kolmien olympialaisten ponnahduslautahypyissä. Tokiossa 1964 hän sijoittui 20:nneksi, Méxicossa 1968 12:nneksi sekä Münchenissä 1972 15:nneksi. EM-kilpailuissa hän sijoittui kuudenneksi vuonna 1962, seitsemänneksi vuonna 1966 sekä 11:nneksi vuonna 1970. Hän voitti Pohjoismaiden mestaruuden vuosina 1961, 1963, 1965 ja 1967. Vuoden 1967 universiadeissa hän sijoittui viidenneksi. Seuratasolla ”Pena” Koskinen edusti Jyväskylän Uimaseuraa, Tikkurilan Lohia ja Kouvolan Uimareita. Hän voitti Suomen mestaruuden ponnahduslautahypyissä vuosina 1962 ja 1964–1972 sekä kerroshypyissä vuonna 1962. Koskinen toimi aktiiviuransa jälkeen muun muassa uimavalmentajana sekä Suomen Uimaliiton kuten myös Suomen Uimaopetus- ja Hengenpelastusliiton koulutuspäällikkönä. Hänen henkilökohtaisia valmennettaviaan ovat olleet muun muassa Juha Ovaskainen, Virva Glan ja Janne Kangas. Pentti Koskisen isä Pauli Koskinen on Pro Finlandia -mitalilla palkittu kuvanveistäjä. Pentti Koskisen vaimo Kirsti Koskinen (o.s. Kokkonen) saavutti kaksi SM-pronssia ponnahduslautahypyissä. Koskinen on haudattu Kappelin hautausmaalle Espooseen. ==Lähteet== * ===Viitteet=== ==Aiheesta muualla== *Pentti Koskisen muistokirjoitus Helsingin Sanomissa Luokka:Suomalaiset uimahyppääjät Luokka:Suomalaiset urheiluvalmentajat Luokka:Vuonna 1943 syntyneet Luokka:Vuonna 2023 kuolleet
Nifelvind

__NOTOC__ Nifelvind on Finntrollin viides studioalbumi, joka julkaistiin 17. helmikuuta 2010. == Tuotanto == Finntroll ilmoitti kotisivuillaan heinäkuussa 2009 virallisesti aloittavansa uuden studioalbumin äänittämisen. Albumin sanoitukset on tehnyt edellisten albumien tapaan, Nattföddiä lukuun ottamatta, entinen jäsen Katla. Äänityssessioista ilmestyi huumoripohjaista päiväkirjaa yhtyeen pääasiallinen säveltäjän Trollhornin julkaisemana. Päiväkirjaan ilmestyi ajan myötä myös lyhyitä videoita uusien kappaleiden miksauksesta, joista sai kuvaa levyn äänimaailmasta. Äänitykset kestivät syyskuun lopulle, ja miksaus aivan syyskuun alkuun. Äänityksen lomassa yhtyeeseen liitettiin myös virallisesti Virta, joka on tähän mennessä ollut mukana kiertueilla. 27\. lokakuuta Trollhorn ilmoitti Finntrollin uusilla kotisivuilla albumin masteroinnin olevan valmis. Ohessa oli myös osittainen kappalelista. Päivää myöhemmin ilmestyi video, jossa on mm. lisää uuden albumin materiaalia. 27. marraskuuta levyn viralliseksi nimeksi julkaistiin Nifelvind. Kappaleesta Solsagan julkaistiin musiikkivideo Finntrollin MySpace-sivustolla 15. tammikuuta. Under Bergets Rot -kappale sai myös oman musiikkivideonsa huhtikuussa 2010. Video on yhtyeen ensimmäinen animoitu musiikkivideo. == Kappaleet == # # # # # # # # # # # # == Kokoonpano == * Vreth – laulu * Routa – kitarat * Skrymer – kitarat * Tundra – basso * Beast Dominator – rummut & lyömäsoittimet * Trollhorn – kosketinsoittimet, kitarat * Virta – kosketinsoittimet === Tuotanto === * Nino Laurenne – miksaus * Mika Jussila – masterointi == Arviot == * Blabbermouth: Blabbermouth: CD review * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Inferno: * Soundi: Soundi: Levyarvio * Sputnikmusic: Sputnikmusic: Emeritus review * V2.fi: V2.fi: Levyarvio == Lähteet == * Äänityspäiväkirja * Viralliset kotisivut === Viitteet === == Aiheesta muualla == * * Luokka:Vuoden 2010 albumit Luokka:Finntrollin albumit
Hannu Salonen

Hannu Salonen (s. 10. heinäkuuta 1972 Pori viitattu 15.12.2014) on suomalainen elokuvaohjaaja ja käsikirjoittaja. Salonen kirjoitti ylioppilaaksi Kallion ilmaisutaidon lukiosta 1992. Hän ei päässyt opiskelemaan Taideteollisen korkeakoulun elokuvataiteen laitokselle, joten hän muutti Berliiniin 1993 opiskelemaan elokuvaa Saksan elokuva- ja televisioakatemiaan (Deutsche Film-und Fernsehakademie), josta hän valmistui 1999, lopputyönään elokuva Downhill City. Salonen asuu Saksassa ja työskentelee pääosin siellä. Hän on ohjannut ja käsikirjoittanut ensisijaisesti televisiolle. Salonen on ohjannut Saksassa vuodesta 2000 kaikkiaan 37 tv-elokuvaa sekä tv-sarjoja. Hänen ohjauksiaan ovat muun muassa elokuvat Moments in Monochrome (1998), Downhill City (1999), All' Arrabiata - Eine kochende Leidenschaft (2000) ja Vasha (2009). Hän on ohjannut myös televisiosarjoja Ki.Ka-Krimi.de, Polizeiruf 110, Commisario Laurenti, Kriminalisti, Rikospaikalla, Crossing Lines ja Die Hebamme (2014). Salosen tuorein tv-elokuva on nuoresta Boris Beckerista kertova Der Rebell (2021). Minisarja Oktoberfest 1900 (2020) - kansainväliseltä nimeltään Oktoberfest: Beer & Blood - palkittiin arvostetulla Deutscher Fernsehpreis -palkinnolla. Salonen on ohjannut Suomessa tv-elokuvan Borowskin tango (2009), elokuvan Vares – Sheriffi (2015) ja sarjan Ivalo (2018). == Palkinnot == *Grand Prix du Jury, Festival Premiers Plans d'Angers, 2000 === Ehdokkuudet === * Best Short Film, Filmfestival Max Ophüls Preis, 1998 * Downhill City: Max Ophüls Award, Filmfestival Max Ophüls Preis, 2000 ==Lähteet== == Aiheesta muualla == * * Luokka:Suomalaiset elokuvaohjaajat Luokka:Vuonna 1972 syntyneet Luokka:Elävät henkilöt
Linja 10 (Pariisin metro)

Paris Métro Ligne 10 (linja 10) on yksi Pariisin metron linjoista. Linja yhdistää Pont de St-Cloudin Boulognessa Gare d'Austerlitziin. Linja on vähiten liikennöity Pariisin metron linjoista (lukuun ottamatta bis-linjoja). Linjalla on haamuasema nimeltään Croix Rouge Sèvres-Babylonen ja Mabillonin välissä. Asema suljettiin vuonna 1939. == Historia == * 30. joulukuuta 1923: Linja 10 avattiin osuudelle Invalides-Croix Rouge. 7 asemaa. (Invalides-Duroc osuus on nykyään linjalla 13) * 10. maaliskuuta 1925: Linjaa jatkettiin Croix Rougesta Mabilloniin. 1 uusi asema. * 14. helmikuuta 1926: Linjaa jatkettiin Mabillonista Odéoniin. 1 uusi asema. * 15. helmikuuta 1930: Linjaa jatkettiin Odéonista Place d'Italieen. 7 uutta asemaa. * 7. maaliskuuta 1930: Linjaa jatkettiin Place d'Italiesta Porte de Choisyyn. 4 uutta asemaa. * 26. huhtikuuta 1931: Osuus Place Monge-Porte de Choisy siirrettiin linjalle 7. Linjaa 10 jatkettiin samaan aikaan Maubert-Mutualitésta Jussieuhun. 2 uutta asemaa. * 27. kesäkuuta 1937: Osuus Duroc-Invalides siirrettiin linjalle 14 (nykyään osa linjaa 13, ei nykyinen linja 14) * 29. kesäkuuta 1937: Linjaa jatkettiin Durocista La Motte Picquetiin ja samalla linjan 8 osuus La Motte Picquet-Porte d'Auteuil siirrettiin linjalle 10. 11 uutta asemaa. * 12. kesäkuuta 1939: Linjaa jatkettiin Jussieusta Gare d'Orleans-Austerlitziin. 1 uusi asema. * 2. syyskuuta 1939: Kuten monet muut asemat, Cluny-La Sorbonne ja Croix Rouge suljettiin toisen maailmansodan alussa pysyvästi. * 3. lokakuuta 1980: Linjaa jatkettiin Porte d'Auteuilista Boulogne-Jean Jaurèsiin. 1 uusi asema. * 2. lokakuuta 1981: Linjaa jatkettiin Boulogne-Jean Jaurèsista Boulogne-Pont de St-Cloudiin. 1 uusi asema. * 17. helmikuuta 1988: St-Michelin RER-aseman avaamisen yhteydessä Cluny-La Sorbonnen asema avattiin uudelleen yhteyden mahdollistamiseksi. == Kartta ja asemat == * Boulogne-Pont de St-Cloud * Boulogne-Jean Jaurès Linja haarautuu lännen ja idän suuntien osuuksiin. Idän suunnan asemat * (Boulogne-Jean Jaurès) * Michel-Ange-Molitor, vaihtomahd. linja 9 * Chardon Lagache * Mirabeau * (Javel-André Citroën) Lännen suunnan asemat * (Javel-André Citroën) * Église d'Auteuil * Michel-Ange-Auteuil, vaihtomahd. linja 9 * Porte d'Auteuil * (Boulogne-Jean Jaurès) Osuudet yhdistyvät. * Javel-André Citroën * Charles Michels * Avenue Émile Zola * La Motte Picquet-Grenelle, vaihtomahd. linjat 6 ja 8 * Ségur * Duroc, vaihtomahd. linja 13 * Vaneau * Sévres-Babylone * (Croix Rouge, suljettu) * Mabillon * Odéon, vaihtomahd. linja 4 * Cluny-La Sorbonne * Maubert Mutualité * Cardinal Lemoine * Jussieu, vaihtomahd. linja 7 * Gare d'Austerlitz, vaihtomahd. linja 5 ===Uudelleennimetyt asemat=== * 15. toukokuuta 1921: Wilhelm (sillon linjalla 8) uudelleennimettiin Église du Auteuiliksi. * 1923: Sévres-Croix Rouge uudelleennimettiin Sévres-Babyloneksi. * 14. heinäkuuta 1945: Beaugrenelle uudelleennimettiin Charles Michelsiksi. * 1979: Gare d'Orleans-Austerlitz uudelleennimettiin Gare d'Austerlitziksi. == Aiheesta muualla == * RATP:n englanninkieliset kotisivut Luokka:Pariisin metro
Downhill City

Downhill City on Hannu Salosen ohjaama, vuonna 1999 valmistunut saksalais- suomalaisena yhteistuotantona tehty draamaelokuva. Pääosia elokuvassa esittävät Franka Potente (Peggy), Teemu Aromaa (Artsi Sompanen), Andreas Bruckner (Hans) ja Michaela Rosen (Doris). Elokuvassa esiintyy yhtye 22-Pistepirkko. == Palkinnot == *European Jury Award Paras elokuva (2000) == Ehdokkuudet == *Max Ophüls Award (2000) == Lähteet == Luokka:Vuoden 1999 suomalaiset elokuvat Luokka:Suomalaiset draamaelokuvat
Pentti Punkari

Pentti Tuomas Punkari (s. 12. tammikuuta 1938 Ylistaro) on entinen suomalainen painija. Punkari edusti Suomea olympialaisten kreikkalais-roomalaisessa painissa Roomassa 1960 alle 79 kilon sarjassa ja Tokiossa 1964 alle 87 kilon sarjassa. Hänen paras arvokisasaavutuksensa oli neljäs sija Helsingborgin MM- kisoissa 1963. Hän osallistui MM-kilpailuihin myös vuosina 1967 ja 1971. Hän voitti Pohjoismaiden mestaruuden vuonna 1963. Seuratasolla "Pena" Punkari edusti Vaasan Voima-Veikkoja, Ylistaron Kilpa-Veljiä, Hallan Visaa ja Kotkan Painimiehiä. Hän voitti yhteensä yhdeksän Suomen mestaruutta kreikkalais- roomalaisessa painissa ja vapaapainissa vuosina 1960–1970. Hän voitti viidesti poliisien Euroopan-mestaruuden. Pentti Punkarin veli Viljo Punkari oli myös painin olympiaedustaja ja Suomen mestari. ==Lähteet== * * Luokka:Suomalaiset kreikkalais-roomalaisen tyylin painijat Luokka:Suomalaiset vapaapainijat Luokka:Suomalaiset poliisit Luokka:Vuonna 1938 syntyneet Luokka:Elävät henkilöt
Viljo Punkari

Viljo Matias Punkari (3. lokakuuta 1934 Ylistaro – 15. marraskuuta 1964 Ylistaro) oli suomalainen painija. Punkari sijoittui Melbournen 1956 olympialaisten kreikkalais-roomalaisen painin alle 79 kilon sarjassa kuudenneksi ja Rooman 1960 olympialaisten vapaapainin alle 79 kilon sarjassa 12:nneksi. Hän osallistui vapaapainiin myös Melbournessa mutta ei sijoittunut. Hän edusti Suomea 26 maaottelussa. Seuratasolla "Ville" Punkari edusti Ylistaron Kilpa-Veljiä ja Vaasan Voima-Veikkoja. Hän voitti yhteensä 13 Suomen mestaruutta kreikkalais-roomalaisessa painissa ja vapaapainissa vuosina 1954–1961. Viljo Punkari kuoli 30-vuotiaana tapaturmaisesti. Hänen veljensä Pentti Punkari oli myös painin olympiaedustaja ja Suomen mestari. ==Lähteet== * * Luokka:Suomalaiset kreikkalais-roomalaisen tyylin painijat Luokka:Suomalaiset vapaapainijat Luokka:Vuonna 1934 syntyneet Luokka:Vuonna 1964 kuolleet
Life Starts Now

__NOTOC__ Life Starts Now on Three Days Grace -yhtyeen kolmas studioalbumi, joka julkaistiin 22. syyskuuta 2009.Life Starts Now - or in this case it starts on September 22nd Three Days Grace 7.8.2009 Viitattu 29.10.2009 Albumin ensimmäinen single ”Break” julkaistiin 1. syyskuuta 2009 radiossa sekä yhtyeen virallisilla nettisivuilla.Break – Hear it now! Three Days Grace 1.9.2009 Viitattu 29.10.2009 == Kappaleet == == Kokoonpano == * Adam Gontier – laulu, rytmikitara * Barry Stock – kitara * Brad Walst – basso, taustalaulut * Neil Sanderson – rummut, taustalaulut == Arvostelut == * Allmusic: Allmusic review * Sputnikmusic: Sputnikmusic review (Emeritus review) ==Listasijoitukset== Vuosi Lista Sijoitus 2009 Billboard 200 3 2009 Rock Albums 2 2009 Hard Rock Albums 2 Life Starts Now - Three Days Grace Billboard Viitattu 16.11.2009 ==Lähteet== Luokka:Three Days Gracen albumit Luokka:Vuoden 2009 albumit